Američki Vrhovni sud saslušao slučaj o pravu vlasništva nad vatrenim oružjem u Chicagu
Presuda u ovom pitanju mogla bi imati dalekosežne posljedice na mogućnost vlasti saveznih država i lokalnih zajednica da donose i provo
<!-- IMAGE --> Slučaj proizlazi iz dugogodišnje zabrane vatrenog oružja u Chicagu. Otis McDonald, 76-godišnjak iz Chicaga, živi u četvrti South Side koja je na zlu glasu po kriminalu. Želio je kupiti pištolj za slučaj obrane od kriminalnih bandi i prodavača droga. McDonald se obratio novinarima pred Vrhovnim sudom osvrnuvši se na svoju odluku da pravnim putem pokuša osporiti zabranu pištolja u Chicagu. Odvjetnici McDonalda i više organizacija za prava vlasnika oružja tvrde da se odluka Vrhovnog suda iz 2008. godine kojom su legalizirani pištolji u Washington, DC-u, treba primijeniti i u ostatku zemlje. U toj presudi Vrhovni sud je presudio da drugi amandman američkog Ustava da je pravo pojedincima da imaju i nose oružje u DC-u. Odvjetnik Alan Gura iznio je slučaj u Vrhovnom sudu u ime Otisa McDonalda. Gura tvrdi da Vrhovni sud treba proširiti nedavnu presudu o slučaju Washingtona i na ostatak zemlje. District of Columbia smatra se federalnom enklavom tako da se odluka iz 2008. odnosi samo na to područje. U prilog daljnje zabrane pištolja u Chicagu govorio je gradski odvjetnik Benna Solomon. On je kazao da su od 412 ubijenih vatrenim oružjem 2008. godine u 402 slučaja bili uporabljeni pištolji. Pristaše kontrole vatrenog oružja boje se da bi odluka Vrhovnog suda o daljnjem proširenju ustavnog prava na posjedovanje vlastitog oružja ozbiljno potkopala prava saveznih država i lokalnih dužnosnika da donose razumna ograničenja na vlasništvo vatrenog oružja. Paul Helkme radi za Bradyev Centar za prevenciju nasilja vatrenim oružjem. Mnogi pravni stručnjaci predviđaju da će petočlana konzervativna većina u devetočlanom Vrhovnom sudu najvjerojatnije proširiti pravo na pištolje u slučaju Chicaga, a istodobno ostaviti otvorena vrata za neka pravila i ograničenja saveznih država i lokalnih vlasti. Presuda Vrhovnog suda očekuje se negdje prije kraja lipnja.